Guðmundur Ingi Guðbrandsson , umhverfis - og auðlindaráðherra , hefur ákveðið að bjóða sig fram til varaformanns Vinstri grænna . Frá þessu greindi hann í stöðuuppfærslu á Facebook í dag þar sem segir m.a. : „ Ég vil sjá enn fleira umhverfisverndarfólk í brúnni í íslenskum stjórnmálum og hef því ákveðið að bjóða mig fram til varaformanns Vinstri grænna á landsfundi flokksins nú í október . Ég hlakka til að hlusta og heyra , móta og taka þátt í að skapa betri og lífvænlegri heim fyrir okkur öll , afkomendur okkar og aðrar lífverur á Jörðinni . “ Auglýsing Stöðuuppfærsla hans í heild er eftirfarandi : „ Öll eigum við okkur drauma í leik og starfi . Áður en ég kom inn í ráðuneytið hafði ég lengi kallað eftir meiri aðgerðum í umhverfismálum , til dæmis varðandi loftslagsmál , plastmengun og friðlýsingar . Það er stórt réttlætismál að aðgerðir í loftslagsmálum geti nýst umhverfi og náttúru og á sama tíma tekist á við efnahagslegt misrétti . Umhverfisfræðin kennir okkur að umhverfismálin eru þverfagleg og þurfa að tengjast öðrum málaflokkum með skýrum hætti : samgöngumálum , skipulagsmálum , heilbrigðismálum , atvinnuvegamálum og svo framvegis . Uppgangur fasisma og mannfjandsamlegra viðhorfa í garð hinsegin fólks og kvenna eru einnig viðfangsefni nútímastjórnmála , þar sem bráðnauðsynlegt er að sporna við fótum með manngæsku , ást og frið að leiðarljósi . Ég hlakka til að hlusta og heyra , móta og taka þátt í að skapa betri og lífvænlegri heim fyrir okkur öll , afkomendur okkar og aðrar lífverur á Jörðinni . “ Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .